CELEX: 32019D2004
Language: mt
Date: 2019-11-28 00:00:00
Title: Deċiżjoni Ta’ Implimentazzjoni Tal-Kummissjoni (UE, Euratom) 2019/2004 tat-28 ta’ Novembru 2019 id-Deċiżjoni emendatorja tal-Kummissjoni 2005/872/KE, Euratom fir-rigward tal-awtorizzazzjoni għar-Repubblika Ċeka li tuża ċerti estimi approssimattivi għall-kalkolu tal-bażi tal-VAT tar-riżorsi proprji fir-rigward tat-trasport tal-passiġġieri (notifikata bid-dokument C(2019) 8595) (It-test biċ-Ċek biss huwa awtentiku)

2.12.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 310/54
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE, Euratom) 2019/2004
         tat-28 ta’ Novembru 2019
         id-Deċiżjoni emendatorja tal-Kummissjoni 2005/872/KE, Euratom fir-rigward tal-awtorizzazzjoni għar-Repubblika Ċeka li tuża ċerti estimi approssimattivi għall-kalkolu tal-bażi tal-VAT tar-riżorsi proprji fir-rigward tat-trasport tal-passiġġieri
         (notifikata bid-dokument C(2019) 8595)
         (It-test biċ-Ċek biss huwa awtentiku)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
         Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari t-tieni inċiż tal-Artikolu 6(3) tiegħu,
         Wara li kkonsultat lill-Kumitat Konsultattiv dwar ir-Riżorsi Proprji,
         Billi:
         
                     (1)
                  
                  
                     Skont l-Artikolu 381 tad-Direttiva tal-Kunsill 2006/112/KE (2), ir-Repubblika Ċeka tista', skont il-kondizzjonijiet li japplikaw f'dak l-Istat Membru fid-data tal-adeżjoni tiegħu, tkompli teżenta t-trasport internazzjonali tal-passiġġieri, kif imsemmi fil-punt 10 tal-Parti B tal-Anness X ta' dik id-Direttiva, sakemm l-istess eżenzjoni tapplika fi kwalunkwe wieħed mill-Istati Membri li kienu membri tal-Komunità fit-30 ta' April 2004. Skont dak l-Artikolu, dawk it-tranżazzjonijiet iridu jitqiesu għad-determinazzjoni tal-bażi tar-riżorsi proprji tat-taxxa fuq il-valur miżjud (VAT).
                  
               
                     (2)
                  
                  
                     Skont l-Artikolu 1a tad-Deċiżjoni tal-Kummissjoni 2005/872/KE, Euratom (3), ir-Repubblika Ċeka kienet awtorizzata li tuża perċentwal fiss għat-tranżazzjonijiet imsemmija fil-punt 10 tal-Parti B tal-Anness X tad-Direttiva 2006/112/KE rigward trasport tal-passiġġieri.
                  
               
                     (3)
                  
                  
                     L-aħħar spezzjoni tar-riżorsi proprji tal-VAT żvelat li l-awtorizzazzjoni biex jintuża metodu ta' kalkolu simplifikat għall-kalkolu tat-tranżazzjonijiet imsemmija fil-punt 10 tal-Parti B tal-Anness X tad-Direttiva 2006/112/KE kienet ibbażata fuq dejta mhux korretta u mhux kompluta. Kieku l-Kummissjoni kienet f'pussess ta' data korretta u kompluta, l-awtorizzazzjoni biex jintużaw stimi approssimattivi għat-trasport tal-passiġġieri għall-perjodu 2015 sal-2020 ma kinitx tingħata lir-Repubblika Ċeka. Huwa għalhekk xieraq li jitħassar l-Artikolu 1a tad-Deċiżjoni 2005/872/KE, Euratom b'mod retroattiv.
                  
               
                     (4)
                  
                  
                     Id-Deċiżjoni 2005/872/KE għandha għalhekk tiġi emendata kif xieraq,
                  
               ADOTTAT DIN ID-DEĊIŻJONI:
         
            Artikolu 1
            L-Artikolu 1a tad-Deċiżjoni 2005/872/KE, Euratom huwa mħassar.
         
         
            Artikolu 2
            Din id-Deċiżjoni hija indirizzata lir-Repubblika Ċeka.
         
         
            Artikolu 3
            Din id-Deċiżjoni għandha tapplika mis-26 ta’ Novembru 2015.
         
         
            Magħmul fi Brussell, it-28 ta’ Novembru 2019.
            
               
                  Għall-Kummissjoni
               
               Günther OETTINGER
               
                  Membru tal-Kummissjoni
               
            
         
         
            (1)  ĠU L 155, 7.6.1989, p. 9.
         
            (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta’ taxxa fuq il-valur miżjud (ĠU L 347, 11.12.2006, p. 1).
         
            (3)  Id-Deċiżjoni tal-Kummissjoni 2005/872/KE, Euratom tal-21 ta' Novembru 2005 li tawtorizza lir-Repubblika Ċeka li tuża ċerti estimi approssimattivi għall-kalkolu tal-bażi tal-VAT tar-riżorsi proprji (ĠU L 322, 9.12.2005, p. 19).